Document ID: /roh_data/filtered/fineweb-2-filterrobots_roh.jsonl.gz/23713

Medis da chasa – PART II
- Dumengia, 30.10.2016, 17:25
Medis e pazients laschan prender part l’aspectatur al puls da la vita.
Grazia a la fidanza tar la cineasta ch’è stada sezza 20 onns media da chasa, raschunan Edith Oechslin-Decurtins e Gian Bundi a moda fitg persunala co ch’els patratgan, sentan ed ageschan. Edith Oechslin-Decurtins, ina media en ina gronda pratica communabla en la citad da Cuira e Gian Bundi, in medi en ina pratica singula en Val Lumnezia. Els discurran dal plaschair vi da lur professiun, da lur quitads per l’avegnir da questa professiun en spezial per il chantun Grischun. Quai en in temp nua che tut sa mida era puncto politica da sanadad. Malgrà che la professiun dal medi da chasa è actualmain en l’entira Svizra en ina crisa, crain els en la medischina dal medi da chasa ed èn plain entusiassem.